ตู่ นันทิดา เปิดใจ คลับฟรายเดย์เดอะซีรีส์ 12 คือของขวัญวันเกิดที่ดีที่สุด
หวนกลับมารับงานแสดงทางหน้าจอให้แฟนละครที่รอชมได้เห็นแสนยานุภาพการแสดงอีกครั้ง นักแสดงคุณภาพ ตู่ นันทิดา แก้วบัวสาย ที่ไม่เคยทำให้ผิดหวัง โชว์สกิลการแสดงแบบเต็ม 10 ไม่หัก ทั้งฟาดอารมณ์ สะกดความรู้สึก น้ำตาท่วมจอ ในCLUB FRIDAY THE SERIES 12 Uncharted Love รักซ่อนเร้น ตอน รักนี้ไม่ได้มีแค่สองคน ผลิตโดย เช้นจ์2561เพิ่งออนแอร์ไปเพียงตอนแรกก็เชือดเฉือดอารมณ์ข้นคลั่ก กระชากความรู้สึกดิ่งสุดๆ สำหรับละครดราม่าขั้นโคม่า ที่สร้างจากเรื่องจริง ซึ่ง ตู่ ในบทของ บงกช ที่เปิดตัวอย่างสวยสง่าในชุดสีดำที่เกือบเข้ามาพังงานแต่งของลูกสาว ใบข้าว (ก้อย อรัชพร โภคินภากร) กับ อาร์ต (นิว ชัยพล จูเลียน พูพาร์ต) แถมยังปะทะคารมได้ถึงใจกับ นิว ชัยพล และสั่งน้ำตาไหลจนท่วมจอออกมาได้อย่างดีเยี่ยม แม้จะเพิ่งออนแอร์ไปตอนเดียวก็ได้รับกระแสการตอบรับเป็นอย่างดี ได้ใจแฟนละครไปเต็มๆ ต่างตบมือรัวๆ ยกนิ้วการันตีการคืนสังเวียนหน้าจอแก้วของตู่ คนนี้แหละคือแบบอย่างของนักแสดงคุณภาพตัวจริงซึ่งงานนี้ ตู่ ยังได้เขียนเปิดความในใจถึง พี่ฉอด สายทิพย์ มนตรีกุล ณ อยุธยา ลงในอินสตาแกรมส่วนตัวอีกด้วยว่าละครเรื่องนี้ คือ ของขวัญวันเกิดครบรอบอายุ 60 ปี ที่ดีที่สุดของตัวเองในปีนี้อีกด้วยปัญหาความรักนี้เพิ่งเริ่มต้นเท่านั้น รอติดตามชม ความรักที่เกินพอดี อาจจะนำมาซึ่งความเสียใจของทุกฝ่าย? ได้ใน CLUB FRIDAY THE SERIES 12 Uncharted Love รักซ่อนเร้น ตอน รักนี้ไม่ได้มีแค่สองคนทุกวันเสาร์ เวลา 20.15 น. ทาง GMM25>>อ่านนิยายไทยรัฐทั้งหมดได้ที่นี่<<
หวนกลับมารับงานแสดงทางหน้าจอให้แฟนละครที่รอชมได้เห็นแสนยานุภาพการแสดงอีกครั้ง นักแสดงคุณภาพ ตู่ นันทิดา แก้วบัวสาย ที่ไม่เคยทำให้ผิดหวัง โชว์สกิลการแสดงแบบเต็ม 10 ไม่หัก
CLUB FRIDAY THE SERIES 12,รักนี้ไม่ได้มีแค่สองคน,Uncharted Love รักซ่อนเร้น,ตู่ นันทิดา แก้วบัวสาย,CLUB FRIDAY THE SERIES,ก้อย อรัชพร,นิยาย,ละคร